CELEX: 32020D1403
Language: el
Date: 2020-09-29 00:00:00
Title: Απόφαση (ΚΕΠΠΑ) 2020/1403 της Επιτροπής Πολιτικής και Ασφάλειας της 29ης Σεπτεμβρίου 2020 με την οποία τροποποιείται η απόφαση (ΚΕΠΠΑ) 2018/726 για τον διορισμό αρχηγού της αποστολής ΚΠΑΑ της Ευρωπαϊκής Ένωσης στον Νίγηρα (EUCAP Sahel Niger) (EUCAP Sahel Niger/1/2020)

6.10.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 324/63
               
            
         ΑΠΟΦΑΣΗ (ΚΕΠΠΑ) 2020/1403 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 29ης Σεπτεμβρίου 2020
         με την οποία τροποποιείται η απόφαση (ΚΕΠΠΑ) 2018/726 για τον διορισμό αρχηγού της αποστολής ΚΠΑΑ της Ευρωπαϊκής Ένωσης στον Νίγηρα (EUCAP Sahel Niger) (EUCAP Sahel Niger/1/2020)
         Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο,
         Έχοντας υπόψη την απόφαση 2012/392/ΚΕΠΠΑ του Συμβουλίου, της 16ης Ιουλίου 2012, για την αποστολή ΚΠΑΑ της Ευρωπαϊκής Ένωσης στον Νίγηρα (EUCAP Sahel Niger) (1), και ιδίως το άρθρο 9 παράγραφος 1,
         Εκτιμώντας τα ακόλουθα:
         
                     (1)
                  
                  
                     Δυνάμει του άρθρου 9 παράγραφος 1 της απόφασης 2012/392/ΚΕΠΠΑ, η Επιτροπή Πολιτικής και Ασφάλειας (ΕΠΑ) εξουσιοδοτείται, σύμφωνα με το άρθρο 38 τρίτο εδάφιο της Συνθήκης, να λαμβάνει τις σχετικές αποφάσεις για την άσκηση του πολιτικού ελέγχου και της στρατηγικής καθοδήγησης της αποστολής ΚΠΑΑ της Ευρωπαϊκής Ένωσης στον Νίγηρα (EUCAP Sahel Niger), συμπεριλαμβανομένης της απόφασης διορισμού του αρχηγού αποστολής.
                  
               
                     (2)
                  
                  
                     Στις 2 Μαΐου 2018, η ΕΠΑ εξέδωσε την απόφαση (ΚΕΠΠΑ) 2018/726 (2), με την οποία διορίστηκε αρχηγός αποστολής της EUCAP Sahel Niger ο κ. Frank VAN DER MUEREN από την 1η Μαΐου 2018 αλλά χωρίς να καθορίζεται η ημερομηνία λήξης της θητείας του.
                  
               
                     (3)
                  
                  
                     Για να διασφαλιστεί η συνέπεια στους διορισμούς και στην εναλλαγή των αρχηγών αποστολής, η ημερομηνία λήξης της θητείας αρχηγού αποστολής θα πρέπει να περιλαμβάνεται στη σχετική απόφαση της ΕΠΑ.
                  
               
                     (4)
                  
                  
                     Ο Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε ότι η θητεία του Frank VAN DER MUEREN ως αρχηγού αποστολής της EUCAP Sahel Niger θα πρέπει να έχει διάρκεια έως την 15η Ιανουαρίου 2021.
                  
               
                     (5)
                  
                  
                     Η απόφαση (ΚΕΠΠΑ) 2018/726 θα πρέπει, συνεπώς, να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το άρθρο 1 της απόφασης (ΚΕΠΠΑ) 2018/726 αντικαθίσταται από το ακόλουθο κείμενο:
            
               
                  «Άρθρο 1
                  Ο κ. Frank VAN DER MUEREN διορίζεται αρχηγός της αποστολής ΚΠΑΑ της Ευρωπαϊκής Ένωσης στο Νίγηρα (EUCAP Sahel Niger) από την 1η Μαΐου 2018 έως τις 15 Ιανουαρίου 2021.».
               
            
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
            Εφαρμόζεται από την 1η Οκτωβρίου 2020.
         
         
            Βρυξέλλες, 29 Σεπτεμβρίου 2020.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               S. FROM-EMMESBERGER
            
         
         
            (1)  ΕΕ L 187 της 17.7.2012, σ. 48.
         
            (2)  Απόφαση (ΚΕΠΠΑ) 2018/726 της Επιτροπής Πολιτικής και Ασφάλειας, της 2ας Μαΐου 2018, για τον διορισμό αρχηγού της αποστολής ΚΠΑΑ της Ευρωπαϊκής Ένωσης στο Νίγηρα (EUCAP Sahel Niger) (EUCAP Sahel Niger/1/2018) (ΕΕ L 122 της 17.5.2018, σ. 32).